जिग्नेश मेवाणी (जनम 11 दिसंबर 1982) गुजरात के एगो राजनीतिक नेता आ बिधायक बाड़ें। मेवाणी के पहिचान एगो दलित नेता के रूप में बा आ ऊ साल 2016 में गुजरात के दलित लोग के आंदोलन के अगुआई कइलेन, जबकि एकरे पहिले ऊ सामाजिक कार्यकर्ता आ वकील के रूप में काम क चुकल बाने। साल 2017 में भइल गुजरात के बिधान सभा चुनाव में मेवाणी, वडगाम सीट से जीत दर्ज कइलें आ वर्तमान में गुजरात के चउदहवीं बिधान सभा के बिधायक बाने। मेवाणी ई चुनाव निर्दल प्रत्याशी के रूप में लड़लें आ भारतीय राष्ट्रीय काँग्रेस आ आम आदमी पार्टी के सपोर्ट रहे। मेवाणी एकरे पहिले आम आदमी पार्टी के कार्यकर्ता भी रह चुकल बाने।